Berlingske Tidende, 1829-04-20
udenlandske Efterretninger. Paris, den 10de April. Den Crisis, som man længe befrygtede vilde komme til Udbrud, er nu virkeligen her indtraadt. Efterat der i Mødet i Forgaars var bleven debatteret over Arondissements=Forsamlingerne, og over det virkelige eller kun foregivende Indgreb i det kongelige Prærogativ, sagde Præsidenten, Commissionen har istedet for den 1ste Act foreslaaet følgende Bestemmelse: "Arrondissements=Forsamlingerne ere ophævede. Ved Antagelsen af denne Artikkel ville de øvrige Artikler i det første Kapttel blive overflødige. Ved Afstemningen reiste den venstre Side og det venstre Centrum sig (med Undtagelse af omtrent 15 Medlemmer, blandt hvilke vare Dhrr. Gauthier, Humann, Oberkamp, &c.) for Amendementet, det høire Centrum og omtrent 8 Medlemmer af den høire Side mod det. Præsidenten lod Afstemningen endnu en Gang foretage. Dhrr. v. Noailles, v. Cambon og v. Richard, erindrede Kamret lydt om, at det var alle Deputeredes Pligt at stemme. Dog forholdt den høire Side sig aldeles ubevægelig. Den anden Afstemning gav samme Resultat, som den første ; efter et Øiebliks Forløb erklærede Præsidenten: at Amendementet var antaget Der indtraadte en betydningsfuld Stilhed, hvorefter Ministeren for den Indre pludseligt stod op, og forlod Salen ledsaget af Seglbevareren. Fra venstre Side raabte man: "Hvor gaaer Ministeren hen? En Stemme svarede: "Til Tullerierne!" De øvrige Ministre forbleve imidlertid paa deres Pladse. Alle Deputerede paa den venstre Side forlade derimod deres Pladse; der dannede sig levende Grupper. Man bebreidede paa det Alvorligste Medlemmerne af det venstre Centrum, som ikke havde stemt med, deres Frafald; saaledes hengik næsten en halv Time, indtil Præsidenten fordrede Tavshed, Debatterne bleve fortsatte, og tre af Commissionens Amendements bleve antagne det ene efter det andet. Netop talte Hr. Daunon over et fjerde Amendement, da Fløidørrene gik op, og begge Ministrene igien traadte ind. Alles Øine vare henvendte paa Hr. v. Martignae, som forlangte Ordet. Under en dy Tavshed sagde han : Mine Herrer, Kongen har befalet os, at gjøre dem følgende Meddelelse, og derpaa oplæste han følgende Rescript, Vi Carl o. s. v. Begge Lovudkastene betræffende Communernes Bestyrelse og Arondissements= og Departements=Organisationen, som i Vort Navn ere blevet de Deputeredes Kammer overrakte i dets Møde den 9de Februar, ere igjen tilbagetagne.". Denne kongelige Forordning var contrasigueret af Ministeren for den Indre. Præsidenten tilkjendegav herpaa Kammeret, at der for Øieblikket ikke var nogen Gienstand til at beraadslaae over. J den heftigste Bevægelse adskiltes derefter Forsamlingen. Le messager siger i denne Anledning : begge Lov=Udkastene over Communal= og Departementel-Organisationen ere tilbagetagne. Grunden hertil synes at have været et Amendement, som vilde have forandret begge de Kongelige Lovudkast i deres Væsen. Regjeringen vil udentvivl erklære sig herover. Os forekommer det, at dette vigtige Synsmaal, der angaaer det Kongelige Indtiative- og hele Bestyrelsen, ikke bør eller kan improviseres, og at man ikke kan anvende Tid nok til Eftertanke, for at undersøge saa vanskelige Puncter, som dem, der knytte sig til begge de tilbagetagne Lovudkast.